Krouet e oa bet gant un diferad prefedel dar 17 a viz Gwengolo 2010. Brudañ ha diorren ar brezhoneg eo e gefridi. Lakaat a ra da dalvezout ar politikerezhioù yezh a vez fiziet ennañ gant ar strollegezhioù publik zo ezel eus an Diazezadur. Strivañ a ra an Ofis Publik da frammañ diorroadur ar chinnig deskadurezh divyezhek peurgerket.    Krouidigezh Ofis Publik ar Brezhoneg, hag eñ   evit ar yezhoù tiriadel disheñvel diouzh ar galleg, zo anezhi un araokadenn vras evit ar brezhoneg. En un endro kontrol da vat (diouer a statud lezennel, koll dizehan a gomzerien), ez eo disoch ur preder hollek gant strollegezh-rannvro Breizh he deus divizet cheñch penn dar vazh en ur bourchas ur benveg a-ratozh gouestlet dar yezh.    Meur a dachenn labour zo lodek er gefridi hollek-se e-sell da gas implij ar yezh war-raok er vuhez foran. Pep hini anezho a glot gant unan eus servijoù an Ofis Publik.